श्री चोला साहिब के दर्शनों के लिए उमड़ी संगत
भास्कर संवाददाता| डेरा बाबा नानक
प्रथमपातशाह श्री गुरु नानक देव जी के अंगवस्त्र श्री चोला साहिब के दर्शनों के लिए सोमवार को मेले के तीसरे दिन संगत में काफी उत्साह पाया गया। गुरु नानक देव जी की 16वें वंशज बाबा सुखदेव सिंह बेदी के नेतृत्व में गुरुद्वारा श्री चोला साहिब, गुरुद्वारा श्री दरबार साहिब में श्रद्धालु दर्शनों के लिए नतमस्तक हुए।
दूर से आई संगत के लिए सेवादारों और प्रबंधकों ने काफी प्रबंध किए थे। लोग बाजारों में सामान खरीदने में काफी दिलचस्पी रख रहे थे। जगह-जगह संगत के लिए लंगर लगे हुए थे और बाजारों में भारी भीड़ रही।
संगत ने भारत-पाक सीमा पर बने दर्शन स्थल पर खड़े होकर श्री करतारपुर साहिब के दर्शन भी किए। लोग अपनी मनोकामनाओं को पूरा करने के लिए पवित्र श्री चोला साहिब के दर्शनों के लिए सुबह से ही आकर बनी कतार में खड़े हो जाते थे और श्री गुरु नानक देव जी के चोला साहिब की झलक को पाने के लिए काफी उत्साहित रहते थे।
श्री चोला साहिब के मेले में सामान खरीदती महिलाएं और लड़कियां।
hin_Deva mai_Deva hin_Deva hin_Deva hin_Deva hin_Deva